Glesie di Sante Marie Nassint (Pignan)

La Glesie di Sante Marie Nassint, o ben ancje Glesie de Nativitât di Marie, e jè la Glesie parocjâl di Pignan, frazion dal comun furlan di Ruvigne in provincje  e  arcjidiocesi di Udin.
Storie
La glesie dal pâîs fô fate pe prime vuelte inte alte Ete di Mieç sul cuel di Pignan, cun cuasi dute la probabilitât fô tirade sù dulà che prime al jere un fuart o ben ancje un Cjastelîr. Tal 1485 fô segrade la gnove glesie daspò agns di lavôr par man da la int dal borç e il Tôr, fât in piere di Ruvigne, fô tirât sù intal 1510. Intal 1838 fô resteurade la façade e tal 1883 ancje il Tôr.
Descrizions
Estieris
Une gruesse scjalinade di piere puarte fin sù al cuel, dulà che si cjate la gleisie. La façade a cjaseute e jè amplie e fate cun lesinis cun cjapitei dorichis e marcjeplan che soreèlevin un grues fronton. Tal cintri de cheste o vin un barcon.
Intieris
La aule e jè spartude in três navadis che menin al altâr principâl. Chest fô fât tal 1799 par man dal scultôr di Pinçan Denêl Sabadin, e il côri e dut il absidi al è frescât di frescs fatis di Domeni Fabbris, pitôr osovan, parò lis plui impuartants son chei di Zuancheco di Tumieç, fatis intal 1502, figurants i Apuestui, la vergjin, San Bastian e San Lenart.
Categorie:Glesiis
Categorie:Glesiis dal Friûl